ചൈനയില് വീണ്ടും കുതിച്ചുയര്ന്ന് കൊറോണ വൈറസ് വ്യാപനം: വിമാനത്താവളങ്ങളും സ്കൂളുകളും അടച്ചുപൂട്ടി, സര്വ്വീസുകള് റദ്ദാക്കി ബെയ്ജിംഗ്: കൊറോണ വൈറസിന്റെ പ്രഭവ കേന്ദ്രമായ ചൈനയില് വീണ്ടും വൈറസ് വ്യാപനം വര്ദ്ധിക്കുന്നതായി റിപ്പോര്ട്ടുകള്. ഈ സാഹചര്യത്തില് ചൈനയിലെ വിമാനത്താവളങ്ങളും സ്കൂളുകളും അടച്ചുപൂട്ടി. നൂറുകണക്കിന് വിമാന സര്വ്വീസുകള് റദ്ദാക്കുകയും ചെയ്തു. അതേസമയം ഇതിനെ കുറിച്ചുള്ള കണക്കുകള് ചൈനീസ് അധികൃതര് പുറത്തുവിട്ടിട്ടില്ല. അതി തീവ്ര വ്യാപന ശേഷിയുള്ള കൊറോണയുടെ പുതിയ വകഭേദമാണ് പടരുന്നതെന്നാണ് വിവരം. രാജ്യത്തിന്റെ വടക്കുപടിഞ്ഞാറന് പ്രദേശങ്ങളിലാണ് കടുത്ത നിയന്ത്രണം ഏര്പ്പെടുത്തിയിരിക്കുന്നത്. ഇവിടെയാണ് ഏറ്റവും കൂടുതല് രോഗികളുള്ളതും. തുടര്ച്ചയായ അഞ്ചാം ദിവസവും രോഗികള് ഉയര്ന്നു തന്നെയാണെന്നാണ് റിപ്പോര്ട്ട്. വിനോദ സഞ്ചാരികളില് നിന്നാണ് രോഗം പകര്ന്നതെന്നാണ് സൂചന. ഇതോടെ വിനോദ സഞ്ചാരത്തിന് നല്കിയ ഇളവ് റദ്ദാക്കിയിരിക്കുകയാണ്. രാജ്യത്തിന്റെ ജനസംഖ്യയില് 90 ശതമാനം ആളുകള്ക്കും വാക്സിന് നല്കിയെന്നാണ് ചൈനയുടെ അവകാശവാദം. എന്നാല് രണ്ട് ഡോസ് വാക്സിനെടുത്തവരാണ് രോഗബാധ സ്ഥിരീകരിച്ചവരില് കൂടുതലും. ചൈനീസ് അധികൃതര് ഇക്കാര്യം നിഷേധിക്കുകയും ചെയ്യുന്നുണ്ട്. രോഗവ്യാപനം കൂടുന്നതിനെ തുടര്ന്ന് കഴിഞ്ഞ ദിവസം വ്യാപക കൊറോണ പരിശോധന നടത്തിയിരുന്നു. ചൈനയില് നിന്നും പുറത്തോട്ടുള്ള എല്ലാ യാത്രയും നിരോധിച്ചിരിക്കുകയാണ്. താമസക്കാര് ആരും തന്നെ പുറത്തിറങ്ങരുതെന്ന് നിര്ദ്ദേശം നല്കിയിട്ടുണ്ട്. കൊറോണ വ്യാപകമായതോടെ ചൈനയില് നിന്നും പുറത്ത് പോയ വിദേശ പൗരന്മാര്ക്ക് ആര്ക്കും തന്നെ ഇതുവരെ തിരിച്ചെത്താന് അനുമതി നല്കിയിട്ടില്ല. വിദ്യാര്ത്ഥികള് അടക്കമുള്ളവരാണ് ഈ നിയന്ത്രണത്തില് വെട്ടിലായിരിക്കുന്നത്. 2019ല് ചൈനയിലെ തെക്കു കിഴക്കന് പ്രവിശ്യയിലെ വുഹാനിലാണ് കൊറോണ വൈറസ് ആദ്യമായി കണ്ടെത്തിയത്. പിന്നീട് വൈറസ് ബാധ ലോകമാകെ വ്യാപിക്കുകയായിരുന്നു. സമ്ബൂര്ണ്ണ ലോക്ഡൗണ് ഏര്പ്പെടുത്തിയാണ് രാഷ്ട്രങ്ങള് വൈറസ് വ്യാപനം തടഞ്ഞത്. ലോകാരോഗ്യ സംഘടനയുടെ നേതൃത്വത്തില് ചൈനയിലെ ലാബും മാര്ക്കറ്റും കേന്ദ്രീകരിച്ച് അന്വേഷണം പുരോഗമിക്കുകയാണ്.